1Ki 5 | Ndebele | STEP | UHiramu inkosi yeTire wasethuma inceku zakhe kuSolomoni , ngoba wayezwile ukuthi bamgcobile ukuthi abe yinkosi esikhundleni sikayise, ngoba uHiramu wayemthanda uDavida insuku zonke .aJosh. 19.29. Amos 1.9.b2 Sam. 5.11. 1 Lan. 14.1.c2 Lan. 2.3-16.d1 Lan. 22.8. 28.3.e4.24. 1 Lan. 22.9.fTshu. 9.11.g1 Lan. 28.6.hGen. 10.15. 1 Lan. 22.4.i10.9.j5.10. 6.15,34. 2 Sam. 6.5. 2 Lan. 3.5. Isa. 14.8. Hez. 27.5.kEzra 3.7. Hez. 27.17. Seb. 12.20.l2 Lan. 2.10.m3.12.o9.20-22. 2 Lan. 2.2,18. 2 Lan. 2.17.q9.20-22. 2 Lan. 2.2,18. 2 Lan. 2.17.r9.23.s6.7. 1 Lan. 22.2.Isivumelwano sikaSolomoni loHiramu1 UHiramu inkosi yeTire wasethuma inceku zakhe kuSolomoni a , ngoba wayezwile ukuthi bamgcobile ukuthi abe yinkosi esikhundleni sikayise, ngoba uHiramu wayemthanda uDavida insuku zonke b . 2USolomoni wasethumela kuHiramu esithi c : 3Wena uyazi ukuthi uDavida ubaba wayengelakwakhela ibizo le Nkosi uNkulunkulu wakhe indlu ngenxa yezimpi ezazimzingelezele, i Nkosi yaze yazifaka ngaphansi kwengaphansi yenyawo zakhe d . 4Kodwa khathesi i Nkosi uNkulunkulu inginikile ukuphumula inhlangothi zonke e ; kakulasitha, njalo kakulabubi obenzakalayo f . 5Khangela-ke, ngizimisele ukwakhela ibizo le Nkosi uNkulunkulu wami indlu njengokutsho kwe Nkosi kuDavida ubaba isithi: Indodana yakho engizayibeka esihlalweni sakho sobukhosi esikhundleni sakho, yona izakwakhela ibizo lami indlu g . 6Ngakho-ke laya ukuthi bangigamulele imisedari eLebhanoni, lenceku zami zizakuba lenceku zakho; leholo lenceku zakho ngizakunika njengakho konke okutshoyo. Ngoba wena uyakwazi ukuthi kakho phakathi kwethu okwaziyo ukugamula izihlahla njengabeSidoni h .7Kwasekusithi uHiramu esizwa amazwi kaSolomoni wathokoza kakhulu wathi: Kayibusiswe i Nkosi lamuhla emnikileyo uDavida indodana ehlakaniphileyo phezu kwalesisizwe esikhulu i . 8UHiramu wasethumela kuSolomoni esithi: Ngizwile lokho ongithumele ngakho; mina ngizakwenza zonke iziloyiso zakho mayelana lezigodo zemisedari lamayelana lezigodo zamafiri* j . 9Inceku zami zizazehlisa zisuka eLebhanoni zisiya elwandle; mina-ke ngizazenza okundendayo olwandle ukuya endaweni ozayiqamba kimi, ngizithukulule lapho; wena-ke uzazithathela khona, wena uzakwenza isifiso sami ngokupha abendlu yami ukudla k . 10Ngakho uHiramu wamnika uSolomoni izigodo zemisedari lezigodo zamafiri njengokwezifiso zakhe zonke. 11LoSolomoni wanika uHiramu amakhori* engqoloyi azinkulungwane ezingamatshumi amathathu lambili, ukudla kwabendlu yakhe, lamakhori* angamatshumi amabili amafutha akhanyiweyo. Ngokunjalo uSolomoni wamupha uHiramu iminyaka ngeminyaka l . 12I Nkosi yasimnika uSolomoni inhlakanipho njengokutsho kwayo kuye. Kwasekusiba khona ukuthula phakathi kukaHiramu loSolomoni; benza isivumelwano bobabili m .13Inkosi uSolomoni yabutha izibhalwa kuIsrayeli wonke; lezibhalwa zazingabantu abazinkulungwane ezingamatshumi amathathu. 14Yasibathuma eLebhanoni, abazinkulungwane ezilitshumi ngenyanga ngamazopho, inyanga beseLebhanoni, inyanga ezimbili besekhaya. LoAdoniramu wayephezu kwezibhalwa n . 15Futhi uSolomoni wayelabayizinkulungwane ezingamatshumi ayisikhombisa abathwala imithwalo, lababazi abazinkulungwane ezingamatshumi ayisificaminwembili ezintabeni o , 16ngaphandle kwezinduna zabaphathi, ababephethe umsebenzi p , izinkulungwane ezintathu lamakhulu amathathu q , ezazibusa abantu ababesenza umsebenzi r . 17Inkosi yasilaya, baletha amatshe amakhulu, amatshe aligugu, okubeka isisekelo sendlu, amatshe abaziweyo s . 18Abakhi bakaSolomoni labakhi bakaHiramu lamaGebhali basebebaza, balungisa izigodo lamatshe ukwakha indlu.
